Kodu Põnevad paigad Põhja-Eesti Põhja-Kõrvemaa maastikukaitseala
#000017
Harjumaa lavamaa ja Pandivere kõrgustiku vahel paiknev Kõrvemaa ei ole selgete piiridega: kohalikud juhatavad üht- ja ametlikud teatmeteosed pisut teistmoodi. Kõige lihtsam on vast öelda, et Kõrvemaa ulatub kirdesuunast Soome lahe äärest edelasse kuni Navesti jõeni.
#000018
Maastikukaitseala pindalaga 3130 ruutkilomeetrit hõlmab haruldasi karstialasid, mis on kuivemal ajal oma koobastikega põnev uurimispaik. Eeskätt räägitakse Kõrvemaast aga suurte rabade ning mõhnade ja oosidega seoses – matkaja panevad liivased rajad ja kõrgustesse küündivad künkavallid mõnusasti proovile.
#000019
Piirkond on rikas kaitsealuste taimede poolest (sh kümned liigid käpalisi), samuti pesitsuskohaks haruldastele linnuliikidele nagu kaljukotkas, väike-konnakotkas ja must-toonekurg. Foto- ja vaatlusrõõmu pakub kevaditi metsiste pulmatants metsalagendikel.Hoolimata paiga nimest leiad Kõrvemaalt üle 100 järve ning Soodla ja Paunküla veehoidla. Soodla jõgi on armastatud kalastuskoht, Paunküla ümbruse metsad head seenekohad. Käänuline Valgejõgi kobraste tammide ja väikeste kärestikega on populaarne kanuu- ja süstasõitjate seas: algajatel soovitame uurida teenusepakkujatelt vaiksemate jõetrasside kohta.Sügisel tasub fotojahtida. Kui ilvest, karu või kotkaid pildile püüda ei õnnestu, siis värviküllaseid raba- ja metsamaastikke küll. Tutvu Simisalu vaatetorniga, roni Venemäe kõrgematele küngastele ja jaluta Kõnnu suursoo laudteedel. Õhtu lõpeta saunaga turismitalus või RMK kämpingus.
#000020
Legendi järgi puhanud Kalevipoeg Kõrvemaal künniväsimust ja hundid murdnud maha ta valge hobuse. Hobuse kerest saanud Kõrvemaa kõrgeim punkt, 107 m üle merepinna kõrguv Valgehobusemägi ja poolelijäänud künnist mühklik maastik.
#000021
Harjumaa ei ole ainult Tallinn ja selle lähiümbrus! Maakonnas on palju häid restorane, hotelle, põnevaid vaatamisväärsusi ja palju muud huvitavat.
#000024
24. mail tähistatakse Euroopa kaitsealade päeva, et tuua inimesi loodusele lähemale.
#000027
Sinu poolt otsitud info ei ole kahjuks enam kättesaadav. Mine otsingusse ja saa inspiratsiooni uute elamuste jaoks!
#000033